钦定古今图书集成/方舆汇编/职方典/第1316卷 > 韶州府公署考 府志
## 钦定古今图书集成/方舆汇编/职方典/第1316卷 > 韶州府公署考 府志

本府

韶州府治　，古府治在浈水东，莲花岭下。唐初，刺史邓文进移于武水西。梁乾化间，大水淹没，录事李光册始迁中洲，今府治是也。宋时修建极盛，详见《余襄公记》。元至元丙子，火。至大重修。明洪武丙午，知府钱旭重建。宣德二年，以府治改建淮王府，迁府治于通济仓。十年，王迁江西饶州。正统十年，知府湛礼修复旧治。正堂五间，后增两廒，共七间，因旧王府而补饰之。后堂即凝清堂，四川杨文熹公有《记》。六房在府堂侧，东西各十一间。嘉靖庚子，东房灾于火。次年知府符锡重造戒石亭在堂之前。

皇清康熙十年，知府马元改为“戒石坊。”仪门五间，即

今谯楼叠石为台，成化十四年创立。大门五间，在仪门前。丰积库三间，在凝清堂左。仪仗库在仪门西。康熙十一年，知府马元修。架阁楼在照磨所后。土地祠在仪门外东。

经历所　在正堂东

照磨所　在正堂西，今裁。

司狱司　在仪门外西

清军馆　在仪门东。明嘉靖辛丑间，知府符锡重修。

管粮馆　在仪门西

理刑馆　在清军馆前。明知府符锡重修。同知衙　在正衙左，今裁。

通判衙　二，一在正衙右，一在同知衙左。

推官衙　在通判衙西。明嘉靖辛丑重修，今裁。经历衙　在经历司东。

照磨衙　在经历衙东，久裁。

司狱衙　在本司内。吏舍二十馀间在县衙内南“申明。” 旌善亭在大门外左右。倾废已久，知府马元重建。

阴阳学　在府治东

医学　在“阴阳学” 右。

僧纲司　在大鉴寺

道纪司　在元妙观

察院　在西门通衢，即宋之提刑，元之分司也。创建无考。明嘉靖十七年，巡抚陈大用、知府郑骝重建。今废。

布政分司　在府城隍庙左，久废。

皇清康熙十一年，知府马元捐俸改建东岳庙。

按察分司　在布政分司右。明嘉靖十九年，知府符锡重建，久废。今改建“准提庵。”

岭南道　在通济仓前，今改为“北察院。”

兵备道　旧在东门内。明嘉靖十九年，知府符锡迁于按察司右，其地乃旧社学也。今改为关帝庙。

南韶道　在西门通衢，今厂税分司居住。府馆　在西门澄清坊，旧在华光院，明嘉靖三年，知府周叙建，今为“南韶道。”

芙蓉公署　旧在南门外，今废。

通济仓　在府治西南。宋、元仓旧址。

“曲江县治　。梁乾化间创于通阓门外。宋绍兴二年，迁府城南门学爱坊。丙子兵火。元至元二十一年，复创于通阓门外。延祐元年，又迁谯楼东。明洪武五年，知县吉昌迁于府治西南育民亭。宣德三年，以县为长史司，县移于忠佑侯行祠。正统十年，王迁国，县仍复旧治，岁久倾圮。” 正德十六年，知县李源重创正堂五间，万历二十八年知县庞履教重建后堂三间，幕厅三间在正堂左戒石亭六房，东西共十间，年久倾圮。

皇清康熙元年，知县凌作圣重建。

县丞衙　在知县衙左。明崇祯十一年，县丞王朝班重建。

主簿衙　“在知县衙右” ，今裁。

典史衙　即主簿衙。吏舍在仪门内，“申明” 、“旌善亭” 俱在大门外，久圮，康熙元年，知县凌作圣重建。

平圃巡检司　在城北九十里。明洪武十六年开设。

《濛》。巡检司　在城南八十里。明洪武十七年，开设。

河泊所　在河西下厢，洪武十六年开设。嘉靖元年，知府周叙重修。后奉裁。

宋惠民药局　在府治东。

宋永通监　在武水西古城中，有余襄公记。元平准行用库　在风度楼东西，旧旌善、申明亭是其地也。

元蒙古学　在余襄公祠东。

预备仓　在延祥寺后。明嘉靖十八年，知县胡德纯重修。官厅一间，廒十间。天启六年，总督何行文于内分一廒为督院新仓。崇祯九年，总督熊行文设置义田，分一廒收贮各租榖。

察院义仓二所　一在风度楼，一在武镇街，今俱废。土地祠在仪门左；监在仪门内右。崇祯八年知县潘复敏造。轻监一间，重监三间，提牢房一间，守宿更夫一间，共六间。

养济院　原在城南隅。明洪武五年，迁于相江书院。正德五年，知府华昶迁于新馆驿之后。岁久倾颓。崇祯十年，知县潘复敏重建。

皇清康熙十年，知府马元重建。

漏泽园　按《县志》，旧在帽峰山北。

外县

乐昌县治　按《县志》：“梁天监七年建在郭东都，隋迁于赵佗所筑古城，元至正十二年为郴寇所焚。明己巳年，知县索彦胜迁于城南都，即今所也。正德十四年，知县李增重建。”

皇清顺治八年，山寇焚毁。十三年，知县卢玑又鼎建。

焉。正堂三间，扁曰“忠爱” ；川堂三间，扁曰“敬简。” 后为后堂，最后为楼，楼后为园。知县衙在后堂北。幕厅一间，在后堂左。戒石亭今废。六房东西各四间耳。库房在正堂左。土地祠一间，在仪门左。仪门三间，大门三间。肃宾馆在仪门右，今废。吏舍在监后。

县丞衙　今废

主簿衙　在正衙西，今废。

典史衙　在吏舍前

阴阳学　在县治东，今废。

医学　在县治西，今废。

僧会司　原在明福观

布政分司　在县治东。明洪武间，知县索彦胜以逼近东城，湫隘不称，改建于城隍庙右。前堂扁曰《岭海风霜》，大门扁曰“风纪行台。”

按察分司　在县治西，久废。

府馆　在南门外，临河。明嘉靖元年，知县龙章建，今废。

高胜巡检司　，在县东三十里。明裁。

九峰巡检司　在县北八十里。邑人白思谦题复，巡检潘志重建。

黄圃巡检司　，在县西北一百六十里。顺治十四年裁。

罗家渡巡检司　在县西北一百二十里。明洪武二十八年，监生白思谦奏立巡检，李仕德建河泊所　按《县志》：“明洪武十五年开办，总旗张宗开设。景泰七年，邑人给事白莹奏革。”

预备仓　二所一在县治东，今废。一在县治西，廒房六间。

存留仓　在县西，廒房三间。

义仓　五所一在县城内，一在安口都，一在罗家渡，一在土地都，一在辛田都。明万历九年，知县张祖炳奉文建立。

养济院　在旧学西，今废。

仁化县治　。唐垂拱间建。宋开宝中废，咸平间复迁于光宅乡，今县治是也。元末毁于寇。明洪武三年，知县何初重建。永乐四年知县宋忠，天顺五年知县罗俊相继修葺。成化十八年，知县张同重建。二十三年知县丘璥重修。万历间知县胡京球重修。正堂三间，后堂三间。知县衙在后堂北。幕厅一间，今废。戒石亭在堂前，六房东西八间；耳房库在正堂后，仪门三间，大门三间。嘉靖九年，知县陈豫章建。

主簿衙　在仪门外。今改为迎宾馆，扁曰“亲贤堂。”

典史衙　在正堂东。吏舍，在仪门内左。

阴阳学　“在岭南道西” ，今废。

医学　在阴阳学西。明永乐十五年开设，今废。岭南分司　在县治东。明万历二十一年，知县司马𬀩重建，叶梦熊有《记》。

府馆　在县治前，今废。

扶溪巡检司　在紫岭下，去县五十里，接江西界。明洪武七年开设。

恩村巡检司　在城口，今裁。

存留仓　在县东

预备仓　在存留仓西，廒房三间。

义仓　五间在县治东。明万历十八年，知县谢一豸建。

养济院　在县西城外

漏泽园　在县北二里

乳源县治　。宋乾道三年建于虞塘。德祐中兵毁，元初重建。至正十四年复毁于郴寇。明洪武间，知县张安仁迁建于洲头津，即今县治。正统八年知县胡弼、景泰五年知县李鉴、典史高琰，相继修葺。成化八年，知县孔俊重建。嘉靖十九年知县丁文隆因地污下增培三尺，有记。万历元年知县侯应爵，十八年知县林丰文，三十年，知县吴邦俊重修正堂三间。

皇清康熙元年，知县裘秉钫重建后堂三间。知县丁

文隆新建，知县裘秉钫重修。县衙在正堂东北。幕厅一间在正堂左。耳房库在正堂右。戒石亭六房东西各四间。仪仗库一间，仪门三间。大门俱知县裘秉钫重修。吏舍在仪门内左。

主簿衙　在仪门东

典史衙　在正堂西

申明旌善亭　在县前。知县丁文隆改建阴阳学　，今废。

医学　今废

“僧会司　” ，在云门双峰，不常所主。

道会司　在元妙观

岭南分司　在县治西。明成化十八年，知县孔俊建。嘉靖间，知县陈营修，主簿罗策继修。万历三十年，知县吴邦俊修。

皇清康熙二年，知县裘秉钫改建于县治西“旧学基。”

址

武阳巡检司　在县西二百七十里。明嘉靖八年，知县胡性、巡检宋大𨱋建。

巾子场

预备仓　在县东

存留仓　在县治东

义仓　二所一在城东，一在打鼓坠。知县林文丰建。

养济院　在县东半里，旧教场地。

漏泽园　在斗门山大路之北，又名“千人井” ，今废。

翁源县治　，唐以前无考。唐时在安阳里罗江。宋淳化中迁下窖，景祐初迁濛继迁岑水，又迁细草冈。元大德间，并入曲江，于县治设巡检司。明洪武初，复建于长安乡，知县田裕创建廨宇。正统元年，知县朱昱重修。成化十一年，知县吴政重建。弘治十年，知县顾节修。嘉靖十二年知县傅云修。正堂三间，后堂三间。衙在后堂北。幕厅二间，戒石亭，正德年废。崇祯十二年，知县朱景运重立。六房，东西共八间。耳房库在正堂左，仪门三间。

主簿衙　在幕厅左

典史衙　在仪门右。吏舍在典史衙后。

申明旌善亭　在谯楼左右。崇祯十年，知县朱景运重建。

阴阳学　在岭南道左，今改为“预备仓。”

医学　在“阴阳学” 后，今改为“预备仓。”

僧会司　在翁山寺，今废。

督抚行台　在三华镇，久废。

岭南分司　旧在县治东。明洪武元年，知县田裕徙创儒学之左。成化年，知县吴政重修。府馆　在岭南道左，知县顾节建。明嘉靖十五年，知府郑骝“以其空地，改建新预备仓。”

桂山丫巡检司　，在县东一百二十里。旧址倒塌，开垦为田。明嘉靖八年，知府彭大治迁于南浦。十七年，巡检杨材新葺。崇祯八年，土豪拆毁，申详究罪。十一年，巡检沈复初重建。

新预备仓　旧仓在南门。嘉靖十五年，知府郑骝、知县曾极因其窄隘，议以阴阳、医学并府馆馀地，改建仓廒，二十八间，吏部尚书湛若水有《记》。

养济院　在西门外

英德县治　，即浈阳故地。元末兵燹，明洪武二年革州为县，县丞曹观创建。三十二年知县熊友信重建。成化三年知县傅宁、二十二年知县丘策各重修。正德四年知县严淳重建。是时县无大门，仓狱在外。嘉靖三十一年遂有劫库越狱之事。知县谌廷诏始以岭南道废地易民房建门。正堂三间，扁曰“鉴空衡平” ，后堂一间，扁曰“岂弟堂” ，曰“视民如伤。” 县衙在后堂北。幕厅一间，在正堂左。戒石亭六房，东西八间，仪门三间，耳房库一间，在正堂右。仪仗库一间，在后堂右。主簿衙在幕厅东。典史衙在幕厅后。吏舍在六房之下。

阴阳学　　　、医学　今俱废。

僧会司　在县西明化寺傍。明洪武十九年设察院　在县西北大庆山，古英州学地，今废。旧布政分司　原在旧浈阳驿右。明嘉靖五年，以司驿地共改迁儒学，复以按察分司右教官旧衙建布政司，其隘陋尤甚。嘉靖二十年，知府符锡移建二分司于大庆山察院左右旧分司合为府馆，崇祯四年，府馆复废为关帝庙。旧按察分司　在县西门城内，临街。

南韶道　在分司左，今未修。

观风别署　在南门外

象冈巡检司　去县东一百里。

洸口巡检司　去县南五十里。

清溪巡检司　去县北一百里。明洪武二年，开设。成化二十年，巡检彭骥重修。

浛光巡检司　即名浛洭。古浛光县地，在县西一百里。明正德九年，本府同知韩铣筑城。恩浃仓　在县东。明洪武十六年，创仓廒二十间，官厅一间。其总门旧扁曰《存恩敕法》。

预备仓　在县城外龙颈街。明正德五年，创廒房十八间，官厅一间，前门三间。嘉靖十四年，知县何世纶重修。

清溪预备仓　、浛光预备仓　、象冈预备仓三处，俱明成化二十二年通判伍薰建，今废。养济院　在明化寺前，知县易文元建，被洪水冲颓。万历十六年南韶道批行建，复议于无祀坛右官地起造。十七年知县苏大用创建。漏泽园　在县北二里大庆山，明嘉靖二十五年知县陈维贤奉文建。